# Dmitri Grave

Dmitri Grave (Kirillov, 6 de setembre de 1863 - Kíiv, 19 de desembre de 1939) va ser un matemàtic rus, fundador de l'escola algebraica soviètica.

## Vida i obra

Grave va estudiar des de 1881 a la universitat estatal de Sant Petersburg, amb els professors Txebixov i els seus deixebles Màrkov, Zolotarev i Korkin. Aquest darrer va exercir una notable influència en els seus temps d'estudiant. Es va graduar el 1889 amb una tesi sobre el sistema d'equacions diferencials del problema dels tres cossos. A partir de 1889 va donar classes de matemàtiques a la universitat, al institut d'enginyers de ferrocarrils, a l'escola Bestuzhevski i a l'escola militar. El 1896 va obtenir el doctorat amb una tesi, dirigida per Korkin, en la que resolia diferents problemes de les projeccions cartogràfiques.
El 1897 va ser nomenat professor de la universitat de Khàrkiv i, el 1902, de la universitat de Kíiv en la qual va romandre la resta de la seva vida. A partir de 1917, quan el govern soviètic necessitava més investigació aplicada, va aparcar parcialment els seus estudis teòrics per dedicar-se a les matemàtiques aplicades.
Grave va escriure diversos llibres de text: Teoria dels grups finits (1908), Curs elemental de teoria de nombres (1910, segona edició el 1913), Teoria aritmètica de nombres algebraics (1910), Enciclopèdia de Matemàtiques (1912), Fonaments de l'àlgebra (1919, el primer llibre de text universal sobre àlgebra en llengua ucraïnesa), Breu curs d'anàlisi matemàtica (1924), Mecànica teòrica basada en la tecnologia (1932).

## Referències

* ↑ Тіт i Шоха, 2014, p. 630.
* ↑ Тіт i Шоха, 2014, p. 631.
* ↑ Митропольський et al., 2004, p. 5.
* ↑ Ermolaeva, 2008, p. 225 i ss.
* ↑ Snyder, 1993, p. 140-141.
* ↑ Chang, 2011, p. 141.
* ↑ Митропольський et al., 2004, p. 6.

## Bibliografia

* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.
* Ermolaeva, Natalia «Les mathématiciens de Saint-Pétersbourg et les problèmes cartographiques» (en francès). Archives Internationales d'Histoire des Sciences, Vol. 58, Num. 160-161, 2008, pàg. 225-270. DOI: 10.1484/J.ARIHS.5.101508. ISSN: 0003-9810.
* Gautschi, Walter. «Alexander M. Ostrowski (1893-1986) His life, work, and students». A: Bruno Colbois, Christine Riedtmann, Viktor Schroeder (eds.). Schweizerische Mathematische Gesellschaft 1910-2010 (en anglès). European Mathematical Society, 2010. ISBN 978-3-03719-089-0.
* Митропольський, Юрій; Самойленко, Анатолій; Перестюк, Микола; Дрозд, Юрій; Кириченко, Володимир; Сущанський, Віталій «Дмитро Граве - професор Київського університету» (en ucraïnès). Наукові записки НаУКМА, Vol. 23, 2004, pàg. 5-9. OCLC: 44084174.
* Snyder, John P. Flattening the Earth (en anglès). University of Chicago Press, 1993. ISBN 0-226-76747-7.
* Тіт, О.; Шоха, Володимир Петрович «Алгебраїчна школа професора Дмитра Граве» (en ucraïnès). програма і матеріали 80 міжнародної наукової конференції молодих учених, аспірантів і студентів, Vol. 2, 2014, pàg. 630-631.
* Varis autors. Сборник посвященный памяти академика Дмитрия Александровича Граве (en rus). Directmedia, 2013. ISBN 9785446072279.

## Enllaços externs

* O'Connor, John J.; Robertson, Edmund F. «Dmitri Grave» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Volodarsky, A.I. «Grave, Dmitry Aleksandrovich». Complete Dictionary of Scientific Biography, 2008. [Consulta: 20 desembre 2018]. (anglès)